Official Journal L 215 , 20/08/1994 P. 0010 - 0020

Finnish special edition: Chapter 11 Volume 32 P. 0129

Swedish special edition: Chapter 11 Volume 32 P. 0129

L 179/98 23/06/98 P. 115



Ftehim relatat ma' l-implimentazzjoni tal-Parti XI għall-Konvenzjoni tan-Nazzjonijiet Uniti fuq il-Liġi tal-Baħar tal-10 ta' Diċembru 1982 L-ISTATI KONTRAENTI GĦAL DAN IL-FTEHIM, FILWAQT LI JIRRIKONOXXU l-kontribuzzjoni importanti tal-Konvenzjoni tan-Nazzjonijiet Uniti fuq il-Liġi tal-Baħar ta' l-10 ta' Diċembru 1982 (minn hawn ‘il quddiem irriferita bħala "Il-Konvenzjoni") għaż-żamma tal-paċi, tal-ġustizzja u l-progress għan-nies kollha tad-dinja, JIRRIAFFERMAW li qiegħ il-baħar u qiegħ l-oċean u l-art ta' qiegħ il-baħar tagħhom, lil hemm mil-limiti ta' ġurisdizzjoni nazzjonali (minn hawn ‘il quddiem irriferita bħala "iż-żona"), huma l-wirt komuni ta' l-umanità, KONXJI mill-importanza tal-Konvenzjoni għall-protezzjoni u l-preservazzjoni ta' l-ambjent marittimu u tal-pre-okkupazzjoni dejjem tikber għall-ambjent globali. WARA LI KKONSIDRAW ir-rapport tas-Segretarju Ġenerali tan-Nazzjonijiet Uniti fuq ir-riżultati tal-konsultazzjonijiet informali bejn l-Istati meħuda mill-1990 u l-1994 fuq kwistjonijiet importanti relatati mal-Parti XI u relatati mad-disposizzjonijiet tal-Konvenzjoni (minn hawn 'il quddiem irriferita bħal "Parti XI"), KONXJI mill-bidliet politiċi u ekonomiċi, li jinkludu approċċi orjentati għas-suq, l-implimentazzjoni tal-Parti XI, JIXTIEQU li jħaffu l-parteċipazzjoni universali fil-Konvenzjoni, JIKKONSIDRAW li ftehim relatat ma' l-implimentazzjoni tal-Parti XI jkun jilħaq l-iżjed dak l-oġġettiv, FTIEHMU dan li ġej: Artikolu 1 Implimentazzjoni tal-Parti XI 1. L-Istati Kontraenti għal dan il-Ftehim aċċettaw li jimplimentaw Parti XI skond dan il-Ftehim. 2. L-Anness jifforma parti integrali ta' dan il-Ftehim. Artikolu 2 Relazzjoni bejn dan il-Ftehim u Parti XI 1. Id-Disposizzjonijiet ta' dan il-Ftehim u Parti XI għandhom jiġu interpretati u applikati flimkien bħala strument singolu. Fil-każ ta' xi inkonsistenza bejn dan il-Ftehim u Parti XI, id-disposizzjonijiet ta' dan il-Ftehim għandhom jipprevalu. 2. L-Artikoli 309 sa 319 tal-Konvenzjoni għandhom japplikaw għal dan il-Ftehim kif japplikaw għall-Konvenzjoni. Artikolu 3 Firma Dan il-Ftehim għandu jibqa' miftuħ għall-firma fil-Kwartieri Ġenerali tan-Nazzjonijiet Uniti mill-Istati u entitajiet li ġew irriferiti fl-Artikolu 305(1) (a), (ċ), (e) u (f) tal-Konvenzjoni għal 12-il xahar mid-data ta' l-adozzjoni tiegħu. Artikolu 4 Kunsens ta' rbit 1. Wara l-adozzjoni ta' dan il-Ftehim, xi strument ta' ratifika jew konferma formali ta' jew adeżjoni għall-Konvenzjoni għandu wkoll jirrappreżenta kunsens ta' rbit b'dan il-Ftehim. 2. L-ebda Stat jew entità ma jista' jistabbilixxi l-kunsens tiegħu li jintrabat b' dan il-Ftehim kemm-il darba ma jkunx stabbilixxa minn qabel jew jistabbilixxi fl-istess ħin il-kunsens tiegħu li jintrabat mill-Konvenzjoni. 3. Stat jew entità rriferut fl-Artikolu 3 jista' jesprimi l-kunsens tiegħu li jintrabat b' dan il-Ftehim billi: (a) l-firma ma tkunx soġġetta għar-ratifika, il-konferma formali jew il-proċedura msemmija fl-Artikolu 5; (b) l-firma hija soġġetta għar-ratifika jew il-konferma formali, segwita mir-ratifika jew mill-konferma formali; (ċ) il-firma tkun soġġetta għall-proċedura msemmija fl-Artikolu 5; jew (d) adeżjoni. 4. Konferma formali mill-entitajiet irriferiti fl-Artikolu 305 (1) (f) tal-Konvenzjoni għandha tkun skond l-Anness IX tal-Konvenzjoni. 5. L-istrumenti tar-ratifika, tal-konferma formali jew l-adeżjoni għandhom jiġu ddepożitati mas-Segretarju Ġenerali tan-Nazzjonijiet Uniti. Artikolu 5 Proċedura ssimplifikata 1. Stat jew entità li ddepożita qabel id-data ta' l-adozzjoni ta' dan il-Ftehim strument ta'ratifika jew konferma formali ta' jew adeżjoni għall-Konvenzjoni u li ffirma dan il-Ftehim skond l-Artikolu 4 (3) (ċ) għandu jiġi kkonsidrat li stabbilixxa l-kunsens tiegħu li jintrabat b' dan il-Ftehim 12-il xahar qabel id-data ta' l-adozzjoni tiegħu, sakemm dak l-Istat jew entità jgħarraf lid-depożitarju bil-miktub qabel dik id-data li mhux qed japprofitta ruħu mill-proċedura simplifikata msemmija f'dan l-artikolu. 2. Fil-każ ta'notifika tali, il-kunsens li jintrabat b' dan il-Ftehim għandu jkun stabbilit skond l-Artikolu 4 (3) (b). Artikolu 6 Dħul fis-seħħ 1. Dan il-Ftehim għandu jidħol fis-seħħ 30 ġurnata wara d-data li fiha 40 Stat ikunu taw il-kunsens tagħhom li jintrabtu skond l-Artikoli 4 u 5, sakemm tali Stati jinkludu minn ta' l-anqas sebgħa mill-Istati rriferiti fil-paragrafu 1(a) tar-Riżoluzzjoni II tat-Tielet Konferenza tan-Nazzjonijiet Uniti fuq il-Liġi tal-Baħar (minn hawn "il quddiem irriferita bħala" Risoluzzjoni II') u ta' lanqas ħamsa minn dawn l-Istati huma Stati żviluppati. Jekk dawn il-kondizzjonijiet għad-dħul fis-seħħ huma mwettqa qabel is-16 ta' Novembru 1994, dan il-Ftehim għandu jidħol fis-seħħ fis-16 ta'Novembru 1994. 2. Għal kull Stat jew entità li qed jistabbilixxi l-kunsens tiegħu li jintrabat b' dan il-Ftehim wara li l-ħtiġiet msemmija fil-paragrafu 1 ġew mwettqa, dan il-Ftehim għandu jidħol fis-seħħ fit-tletin jum wara d-data ta' l-għoti tal-kunsens tiegħu li jintrabat. Artikolu 7 Applikazzjoni provviżorja 1. Jekk, fis-16 ta' Novembru 1994, dan il-Ftehim ma jkunx daħal fis-seħħ, għandu jiġi applikat provviżjonalment waqt li jistenna d-dħul tiegħu fis-seħħ billi: (a) Stati li jkunu taw il-kunsens tagħhom għall-adozzjoni tiegħu fl-Assemblea Ġenerali tan-Nazzjonijiet Uniti, għajr għal xi Stat li qabel is-16 ta' Novembru 1994 jgħarraf lid-depożitarju bil-miktub jew li ma jkunx se japplika dan il-Ftehim jew li jkun se jagħti l-kunsens tiegħu għall-applikazzjoni tal-Ftehim biss sussegwentement wara li jkun iffirma jew li jkun ta n-notifika tiegħu bil-miktub; (b) Stati jew entitajiet li jiffirmaw dan il-Ftehim, għajr għal tali Stat jew entità li jgħarraf lid-depożitarju bil-miktub fiż-żmien tal-firma li ma jkunx beħsiebu japplika dan il-Ftehim; (ċ) Stati jew entitajiet li jagħtu l-kunsens tagħhom għall-applikazzjoni provviżorja billi jgħarrfu lid-depożitarju bil-miktub; (d) Stati li jadixxu għal dan il-Ftehim. 2. Tali Stati u entitajiet kollha għandhom japplikaw dan il-Ftehim provviżorjament skond il-liġijiet u regolamenti nazzjonali jew interni tagħhom, b' effett mis-16 ta' Novembru 1994 jew id-data tal-firma, tan-notifika ta' kunsens jew adeżjoni, jekk iktar tard. 3. Applikazzjoni provviżorja għandha tintemm fid-data tad-dħul fis-seħħ ta' dan il-Ftehim. F'kull każ, l-applikazzjoni provviżorja għandha tintemm fis-16 ta' Novembru 1998 jekk f'dik id-data l-ħtieġa fl-Artikolu 6(1) tal-kunsens li jintrabtu b' dan il-Ftehim b' minn ta' lanqas seba' mill-Istati (li minnhom minn ta' lanqas ħamsa għandhom ikunu Stati żviluppati) rriferiti fil-paragrafu 1(a) tar-Riżoluzzjoni II ma jkunx ġie mwettaq. Artikolu 8 Stat Kontraenti 1. Għall-għanijiet ta' dan il-Ftehim Stat Kontraenti tfisser Stati li taw il-kunsens tagħhom li jintrabtu b' dan il-Ftehim u għal liema skop dan il-Ftehim hu fis-seħħ. 2. Dan il-Ftehim japplika mutatis mutandis għall-entitajiet irriferiti fl-Artikolu 305 (1) (ċ), (d), (e) u (f) tal-Konvenzjoni li jsiru parti minn dan il-Ftehim skond il-kondizzjonijiet rilevanti għal kull wieħed, u għal dak il-għan "Stat Kontraenti" tirreferi għal dawk l-entitajiet. Artikolu 9 Id-Depożitarju Is-Segretarju Ġenerali tan-Nazzjonijiet Uniti għandu jkun id-depożitarju ta' dan il-Ftehim. Artikolu 10 Testi Awtentiċi L-oriġinal ta' dan il-Ftehim, li tiegħu t-testi l-Għarbi, iċ-Ciniż, l-Ingliż, il-Franċiż, ir-Russu u l-Ispanjoli huma awtentiċi ndaqs, għandhom jiġu ddepożitati mas-Segretarju Ġenerali tan-Nazzjonijiet Uniti. Bħala xhieda ta' dan, il-firmatarji plenipotenzarji hawn taħt, awtorizzati kif xieraq, iffirmaw dan il-Ftehim. Magħmul fi New York, f'din il-ġurnata t-tmienja u għoxrin ta' Lulju, elf disa' mija erbgħa u disgħin. -------------------------------------------------- ANNESS SEZZJONI 1 Spejjez għall-Istati Kontraenti u arranġamenti istituzzjonali 1. L-Awtorità Internazzjonali ta' Qiegħ il-Baħar (minn hawn "il quddiem irriferita bħala" L-Awtorità') hi l-organizzazzjoni li permezz tagħha l-Istati Kontraenti għall-Konvenzjoni għandhom, skond ir-reġim taż-żona stabbilit fil-Parti XI u f'dan il-Ftehim, jorganizzaw u jikkontrollaw attivitajiet f'din iż-żona, b' mod partikolari bil-ħsieb biex jamministraw ir-riżorsi taż-żona. Il-poteri u l-funzjonijiet ta' l-Awtorità għandhom ikunu dawk espressament mogħtija lilha mill-Konvenzjoni. L-Awtorità għandha jkollha poteri inċidentali tali, konsistenti mal-Konvenzjoni, li huma impliċiti, u neċessarji għal, l-eserċizzju ta' dawk il-poteri u l-funzjonijiet in konnessjoni ma' l-attivitajiet f'dik iż-żona. 2. Sabiex jitnaqqsu l-ispejjeż għall-Istati Kontraenti, l-organi u l-korpi sussidjarji kollha li għandhom jiġu stabbiliti taħt il-Konvenzjoni u dan il-Ftehim għandhom ikunu effettivi għan-nefqa nvoluta. Dan il-prinċipju għandu japplika wkoll għall-frekwenza, id-dewmien u l-iskedar tal-laqgħat. 3. Is-sistema u l-funzjonament ta' l-organi u l-korpi sussidjarji ta' l-Awtorità għandhom jiġu bbażati fuq approċċ evoluzzjonarju, waqt li jiġu kkunsidrati l-ħtiġiet funzjonali ta' l-organi u l-korpi sussidjarji kkonċernati sabiex huma jkunu jistgħu jaqdu b' mod effettiv ir-responsabbiltajiet tagħhom fi stadji varji fl-iżvilupp ta' l-attivitajiet taż-żona. 4. Il-funzjonijiet tal-bidu ta' l-Awtorità fid-dħul fis-seħħ tal-Konvenzjoni għandhom jiġu mwettqa mill-Assemblea, mill-Kunsill, mill-Segretarjat, mill-Kummissjoni Legali u Teknika u mill-Kumitat tal-Finanzi. Il-funzjonijiet tal-Kummissjoni ta' l-Ippjanar Ekonomiku għandhom jiġu mwettqa mill-Kummissjoni Legali u Teknika sa dak il-perjodu ta' żmien li l-Kunsill jiddeċidi mod ieħor jew sakemm jiġi approvat l-ewwel pjan ta' ħidma għall-isfruttar. 5. Bejn id-dħul fis-seħħ tal-Konvenzjoni u l-approvazzjoni ta' l-ewwel pjan ta' ħidma għall-isfruttar, l-Awtorità għandha tikkonċentra fuq: (a) l-ipproċessar ta' applikazzjonijiet għall-approvazzjoni ta' pjanijiet ta' xogħol għall-isfruttar skond il-Parti XI u dan il-Ftehim; (b) l-implimentazzjoni tad-deċizjonijiet tal-Kummissjoni Preparatorja għall-Awtorità Internazzjonali ta' Qiegħ il-Baħar u għat-Tribunal Internazzjonali tal-Liġi tal-Baħar (minn hawn "il quddiem irriferuta bħala" l-Kummissjoni Preparatorja') relatati ma' l-investituri pijunieri rreġistrati u l-Istati ċċertifikati tagħhom, id-drittijiet u l-obbligazzjonijiet tagħhom inklużi, skond l-Artikolu 308(5) tal-Konvenzjoni u tar-Riżoluzzjoni II, paragrafu 13; (ċ) il-monitoraġġ ta' osservanzi ta' pjannijiet ta' xogħol għall-esplorazzjoni approvati fil-forma ta' kuntratti; (d) il-monitoraġġ u r-reviżjoni ta' xejriet u l-iżvilupp relatati ma' attivitajiet ta' tħaffir ta'qiegħ il-baħar, li jinkludu analiżi regolari tal-kondizzjonijiet tas-suq dinji ta'metalli u prezzijiet ta' metalli, xejriet u prospetti; (e) l-istudju ta' l-impatt potenzali tal-produzzjoni minerali fiż-żona fuq l-ekonomiji ta'produtturi li qegħdin jiżviluppaw ibbażati fuq l-art ta' dawk il-minerali li jistgħu jiġu l-aktar affettwati serjament, bil-ħsieb biex jitnaqqsu d-diffikultajiet tagħhom u jgħinhom fl-aġġustament ekonomiku tagħhom, waqt li jiġi kkunsidrat ix-xogħol magħmul f'dan ir-rigward mill-Kummissjoni Preparatorja; (f) l-adozzjoni ta' regoli, regolamenti u proċeduri neċessarji għat-twettiq ta' attivitajiet fiż-żona waqt li jagħmlu progress. Minkejja d-disposizzjonijiet ta' l-Anness III, l-Artikolu 17(2) (b) u (ċ), tal-Konvenzjoni, tali regoli, regolamenti u proċeduri bħal dawn għandhom jikkunsidraw it-termini ta' dan il-Ftehim, id-dewmien fit-tul tat-tħaffir kummerċjali ta' qiegħ il-baħar u l-ċaqliq probabbli ta' l-attivitajiet fiż-żona; (g) l-adozzjoni ta' regoli, regolamenti u proċeduri li jinkorporaw standards applikabbli għall-protezzjoni u l-preservazzjoni ta' l-ambjent marittimu; (h) il-promozzjoni u l-inkoraġġiment tat-twettiq tar-riċerka xjentifika marina dwar attivitajiet fiż-żona u l-kollezzjoni u d-disseminazzjoni tar-riżultati ta' riċerka u analiżi tali, meta disponibbli, b'enfasi partikolari fuq riċerka relatata ma' l-impatt ambjentali ta' l-attivitajiet fiż-żona; (i) l-akkwist ta' tagħrif xjentifiku u l-monitoraġġ ta' l-iżvilupp tat-teknoloġija marina rilevanti għall-attivitajiet fiż-żona, b' mod partikolari t-teknoloġija relatata mal-protezzjoni u mal-preservazzjoni ta' l-ambjent marittimu; (j) l-eżami ta' informazzjoni disponibbli relatata mat-tiftix u l-esplorazzjoni; (k) l-elaborazzjoni ta' regoli, regolamenti u proċeduri għall-isfruttar f'waqtu, filwaqt li jinkludu dawk relatati mal-protezzjoni u mal-preservazzjoni ta' l-ambjent marittimu 6. (a) Applikazzjoni għall-approvazzjoni ta' pjan ta' ħidma għall-esplorazzjoni għandha tiġi kkunsidrata mill-Kunsill wara li jirċievi rakkomandazzjoni ta' l-applikazzjoni mill-Kummissjoni Legali u Teknika. L-iproċessar ta' l-applikazzjoni għall-approvazzjoni ta' pjan ta' ħidma għall-esplorazzjoni għandu jkun skond id-disposizzjonijiet tal-Konvenzjoni, jinkludi wkoll l-Anness III tagħhom, u dan il-Ftehim, u s-soġġett għal dan li ġej: (i) pjan ta' ħidma għall-esplorazzjoni sottomess f'isem ta' xi Stat jew entità, jew xi komponent ta' entità tali, li ġie rriferut f'Riżoluzzjoni II (1) (a) (ii) jew (iii), barra minn investitur pijunier irreġistrat, li kien minn diġà ħa f'idejh attivitajiet sostanzjali fiż-żona qabel id-dħul fis-seħħ tal-Konvenzjoni, jew is-suċċess tiegħu fl-interess, għandu jiġi kkunsidrat li laħaq il-kwalifikazzjonijiet finanzjarji u tekniċi neċessarji għall-approvazzjoni ta' pjan ta' ħidma jekk l-Istat jew Stati li qegħdin jisponsorjaw jiċċertifikaw li l-applikant nefaq ammont ekwivalenti mill-anqas 30 miljun Dollaru Amerikan f'attivitajiet ta' riċerka u ta' esplorazzjoni u nefaq mhux anqas minn għaxra fil-mija ta' dak l-ammont f'dak il-lok, fi stħarriġ u f'valutazzjoni taż-żona rriferita fil-pjan tal-ħidma. Jekk il-pjan tal-ħidma b'mod ieħor jissodisfa l-bżonnijiet tal-Konvenzjoni u xi regoli, regolameni u proċeduri adottati skond dan, għandu jiġi approvat mill-Kunsill fil-forma ta' kuntratt. Id-disposizzjonijiet ta' Sezzjoni 3(11) ta' dan l-Anness għandhom jiġu interpretati u applikati skond dan; (ii) minkejja d-disposizzjonijiet tar-Riżoluzzjoni II, paragrafu (8)(a), investitur pijunier irreġistrat jista' jitlob l-approvazzjoni ta' pjan ta' ħidma għall-esplorazzjoni fi żmien ta' 36 xahar mid-data tad-dħul fis-seħħ tal-Konvenzjoni. Il-pjan tal-ħidma għall-esplorazzjoni għandu jikkonsisti f'dokumenti, rapporti u informazzjoni oħra mogħtija lill-Kummissjoni Preparatorja kemm qabel u kif ukoll wara r-reġistrazzjoni u għandu jiġi flimkien ma' ċertifikat ta' konformità, li jikkonsisti f'rapport fattwali li jiddeskrivi l-stat ta' twettiq għall-obbligazzjonijiet taħt ir-reġim ta' l-investitur pijunier maħruġ mill-Kummissjoni Preparatorja skond ir-Riżoluzzjoni II, paragrafu II(a). Pjan ta' ħidma tali għandu jiġi kkunsidrat biex jiġi approvat. Dan il-pjan approvat tal-ħidma għandu jkun fil-forma ta' kuntratt konkluż bejn l-awtorità u l-investitur pijunier irreġistrat skond il-Parti XI u dan il-Ftehim. Il-ħlas ta' 205000 Dollaru Amerikan imħallas skond ir-Riżoluzzjoni II, paragrafu 7 (a) għandu jiġi meqjus bħala l-ħlas relatat mal-fażi ta' l-esplorazzjoni skond l-Artikolu 8, paragrafu 3, ta' dan l-Anness. Id-disposizzjonijiet ta' l-Artikolu 3, paragrafu 11, ta' dan l-Anness għandhom jiġu interpretati u applikati kif xieraq; (iii) skond il-prinċipju li ma tinħoloqx diskriminazzjoni, kuntratt ma' Stat jew entità jew xi komponent ta' entità tali irriferita fis-subparagrafu (a)(i) għandu jinkludi arranġamenti li għandhom ikunu tali għal dawk u xejn anqas favorevoli minn dawk miftiehma ma' xi investitur pijunier irreġistrat irriferut fis-subparagrafu (a)(ii). Jekk xi Stati jew entitajiet jew xi komponenti ta' entitajiet tali rriferiti fis-subparagrafu (a)(i) jingħataw arranġamenti iktar favorevoli, il-Kunsill għandu jagħmel arranġamenti tali u mhux anqas favorevoli fir-rigward tad-drittijiet u l-obbligazzjonijiet meqjusa mill-investituri pijunieri rreġistrati rriferiti fil-paragrafu (a)(ii), sakemm tali arranġamenti bħal dawn ma jaffettwawx jew ikunu ta' preġudizzju għall-interessi ta' l-Awtorità; (iv) Stat li jisponsorja applikazzjoni għal pjan ta' ħidma skond id-disposizzjonijiet tas-subparagrafu (a) (i) jew (ii)jista' jkun Stat Kontraenti jew Stat li qed japplika dan il-Ftehim provviżorjarment skond l-Artikolu 7, jew Stat li huwa membru ta' l-Awtorità fuq bażi provviżorja skond il-paragrafu 12; (v) Ir-riżoluzzjoni II, paragrafu (8)(ċ) għandha tiġi interpretata u applikata skond is-subparagrafu (a)(iv). (b) L-approvazzjoni ta' pjan ta' ħidma għall-esplorazzjoni għandha tkun skond l-Artikolu 153(3) tal-Konvenzjoni. 7. Applikazzjoni għall-approvazzjoni ta' pjan ta' ħidma għandha tiġi flimkien ma' stima ta' l-impatti ambjentali potenzali ta' l-attivitajiet proposti u b'deskrizzjoni ta' programm għal studji ambjentali oċeanografiċi u tal-linja bażi skond ir-regoli, regolamenti u proċeduri adottati mill-Awtorità. 8. Applikazzjoni għall-approvazzjoni ta' pjan ta' ħidma għall-esplorazzjoni, soġġetta għall-paragrafu 6(a)(i) jew (ii), għandha tiġi proċessata skond il-proċeduri maħruġa fl-Artikolu 3, paragrafu 11, ta' dan l-Anness. 9. Pjan ta' ħidma għall-esplorazzjoni għandu jiġi approvat għal perjodu ta' ħmistax-il sena. Fit-tmiem ta' pjan ta' ħidma għall-esplorazzjoni, il-kuntrattur għandu japplika għal pjan ta' ħidma għall-isfruttar sakemm il-kuntrattur ma jkunx diġà għamel dan jew kiseb estenzjoni għall-pjan tal-ħidma għall-esplorazzjoni. Kuntratturi jistgħu japplikaw għal estenzjonijiet tali għal perjodi ta' mhux aktar minn ħames snin il-wieħed. Estenzjonijiet bħal dawn għandhom jiġu approvati jekk il-kuntrattur għamel sforzi in buona fede biex jimxi mal-ħtiġiet tal-pjan tal-ħidma imma għar-raġunijiet barra mill-kontroll tal-kuntrattur li ma kienx jista' jlesti x-xogħol preparatorju neċessarju biex jipproċedi għall-istadju ta' sfruttar jew jekk iċ-ċirkostanzi ekonomiċi li jipprevalu mhumiex ġusifikati li jipproċedu għall-istadju ta' sfruttar. 10. In-nominazzjoni ta' żona riservata għall-Awtorità skond l-Anness III, l-Artikolu 8, tal-Konvenzjoni għandha ssir in konnessjoni ma' l-approvazzjoni ta' applikazzjoni għal pjan ta' ħidma għall-esplorazzjoni jew ma' approvazzjoni ta' applikazzjoni għal pjan ta' ħidma għall-esplorazzjoni u għall-isfruttar. 11. Minkejja d-disposizzjonijiet tal-paragrafu 9, pjan ta' ħidma għall-esplorazzjoni approvat li hu sponsorjat minn ta' lanqas Stat wieħed li qed japplika provviżorjament dan il-Ftehim għandu jintemm jekk Stat tali jieqaf japplika dan il-Ftehim provviżorjament u ma sarx membru fuq bażi provviżorja skond il-paragrafu 12 jew ma sarx Stat Kontraenti. 12. Fid-dħul fis-seħħ ta' dan il-Ftehim, Stati u entitajiet li ġew irreferiti fl-Artikolu 3 ta' dan il-Ftehim li kienu qegħdin japplikawh provviżorjament skond l-Artikolu 7 u li għalihom mhux qiegħed fis-seħħ jistgħu jkomplu jkunu membri ta' l-Awtorità fuq bażi provviżorja waqt li jistennew id-dħul fis-seħħ għal Stati jew entitajiet tali, skond is-subparagrafi li ġejjin: (a) jekk dan il-Ftehim jidħol fis-seħħ qabel is-16 ta' Novembru 1996, Stati u entitajiet tali għandhom ikunu intitolati biex ikomplu jipparteċipaw bħala membri ta' l-Awtorità fuq bażi provviżorja fuq notifika lid-depożitarju tal-Ftehim minn Stat jew entità tali ta' l-intenzjoni tiegħu biex jipparteċipa bħala membru fuq bażi provviżorja. Tali sħubija għandha tintemm jew fis-16 ta' Novembru 1996 jew bid-dħul fis-seħħ ta' dan il-Ftehim u l-Konvenzjoni ta' membru tali, liema waħda sseħħ l-ewwel. Il-Kunsill jista', fuq it-talba ta' l-Stat jew entità kkonċernata, jestendi sħubija tali wara s-16 ta' Novembru 1996 għal perjodu ieħor jew perjodi li ma jaqbżux it-total ta' sentejn sakemm il-Kunsill ikun sodisfatt li l-Stat jew entità kkonċernata kienu qegħdin jagħmlu sforzi in buona fede biex isiru parti mill-Ftehim u l-Konvenzjoni; (b) jekk dan il-Ftehim jidħol fis-seħħ wara l-15 ta' Novembru 1996, Stati u entitajiet tali jistgħu jitolbu lill-Kunsill biex jagħtihom sħubija kontinwa fl-Awtorità fuq bażi provviżorja għal perjodu jew perjodi li ma jaqbżux is-16 ta' Novembru 1998. Il-Kunsill għandu jagħti tali sħubija b' effett mid-data tat-talba jekk ikun sodisfatt li l-Stat jew entità kienu qegħdin jagħmlu l-sforzi in buona fede biex isiru parti mill -Ftehim u l-Konvenzjoni; (ċ) Stati u entitajiet li huma membri ta' l-Awtorità fuq bażi provviżorja skond is-subparagrafu (a) jew (b) għandhom japplikaw it-termini tal-Parti XI u dan il-Ftehim skond il-liġijiet nazzjonali jew interni, regolamenti u approprijazzjonijiet annwali tal-budget tagħhom u għandhom ikollhom l-istess drittijiet u obbligazzjonijiet bħall-membri l-oħra, li jinkludu: (i) l-obbligazzjoni biex jikkontribwixxu għall-budget amministrattiv ta' l-Awtorità skond l-iskala ta' kontribuzzjonijiet stmati; (ii) id-dritt biex jisponsorja applikazzjoni għall-approvazzjoni ta' pjan ta' ħidma għall-esplorazzjoni. Fil-każ ta' entitajiet li l-komponenti tagħhom huma persuni naturali jew ġuridiċi li jippossedju n-nazzjonalità ta' aktar minn Stat wieħed, pjan ta' ħidma għall-esplorazzjoni m'għandux jiġi approvat sakemm il-persuni naturali jew ġuridiċi ta' l-Istati kollha li jikkomprendu dawk l-entitajiet huma Stati Kontraenti jew membri fuq bażi provviżorja; (d) minkejja d-disposizzjonijiet tal-paragrafu 9, pjan ta' ħidma approvat fil-forma ta' kuntratt għall-esplorazzjoni li kien sponsorjat skond is-subparagrafu (ċ)(ii) minn Stat li kien membru fuq bażi provviżorja għandu jintemm jekk tali sħubija tieqaf u l-Istat jew entità ma jkunux saru Stat Kontraenti; (e) jekk membru tali naqas milli jagħmel il-kontribuzzjonijiet stmati tiegħu jew b' xi mod ieħor naqas milli jimxi skond l-obbligazzjonijiet tiegħu skond dan il-paragrafu, is-sħubija tiegħu fuq bażi provviżorja għandha tintemm. 13. Ir-riferenza għall-Anness III, l-Artikolu 10, tal-Konvenzjoni għax-xogħol li ma kienx sodisfaċenti għandha tiġi interpretata illi tfisser li l-kuntrattur naqas milli jimxi mal-ħtiġiet ta' pjan ta' ħidma approvat minkejja twissija jew twissijiet bil-miktub mill-Awtorità lill-kuntrattur biex isegwihom. 14. L-Awtorità għandha jkollha l-budget tagħha. Sa l-aħħar tas-sena ta' wara dik is-sena li fiha dan l-Ftehim jidħol fis-seħħ, l-ispejjeż amministrattivi ta' l-Awtorità għandhom jinħarġu mill-budget tan-Nazzjonijiet Uniti. Wara din is-sena, l-ispejjeż amministrattivi ta' l-Awtorità għandhom jinħaġu minn kontribuzzjonijiet stmati tal-membri tagħha, li jinkludu xi membri fuq bażi provviżorja, skond l-Artikolu 171(a) u l-Artikolu 173 tal-Konvenzjoni u dan il-Ftehim, sakemm l-Awtorità jkollha l-fondi suffiċjenti minn riżorsi oħra biex tkopri dawk l-ispejjeż. L-Awtorità m'għandhiex teżerċita l-poter irriferit fl-Artikolu 174(1) tal-Konvenzjoni biex tissellef fondi għall-iffinanzjar tal-budget amministrattiv. 15. L-Awtorità għandha telabora u tadotta, skond l-Artikolu 162 paragrafu (2)(o)(ii) tal-Konvenzjoni, regoli, regolamenti u proċeduri bbażati fuq il-prinċipji kkontenuti fl-Artikoli 2, 5, 6, 7 u 8, ta' dan l-Anness, kif ukoll xi regoli, regolamenti u proċeduri oħra miżjuda neċessarji biex jiffaċilitaw il-pjanijiet ta' xogħol għall-esplorazzjoni u għall-isfruttar, skond is-subparagrafi li ġejjin: (a) il-Kunsill jista' jieħu din l-elaborazzjoni fi kwalunkwe ħin li jħoss li xi wieħed minn dawn ir-regoli, regolamenti u proċeduri huma meħtieġa għat-tmexxija ta' attivitajiet fiż-Żona, jew meta jistabbilixxi li l-isfruttar kummerċjali huwa imminenti, jew fit-talba ta' Stat li l-intenzjoni nazzjonali tiegħu hi biex japplika għall-approvazzjoni ta' pjan ta' ħidma għall-isfruttar; (b) jekk talba tiġi magħmula minn Stat riferit fis-subparagrafu (a) il-Kunsill għandu, skond l-Artikolu 162 paragrafu (2), (o), tal-Konvenzjoni, jlesti l-adozzjoni ta' regoli, regolamenti u proċeduri tali fi żmien ta' sentejn mit-talba; (ċ) jekk il-Kunsill ma lestiex l-elaborazzjoni tar-regoli, tar-regolamenti u tal-proċeduri relatati ma' l-isfruttar fiż-żmien preskritt u applikazzjoni għall-approvazzjoni ta' pjan ta' ħidma għall-isfruttar hija pendenti, għandu madankollu jikkonsidra u japprova provviżorjament pjan ta' ħidma tali bbażat fuq id-disposizzjonijiet tal-Konvenzjoni u xi regoli, regolamenti u proċeduri li l-Kunsill seta' adotta provviżorjament, jew fuq il-bażi tar-regoli ikkontenuti fil-Konvenzjoni u t-termini u l-prinċipji ikkontenuti f'dan l-Anness kif ukoll il-prinċipju ta' nuqqas ta' diskriminazzjoni fost il-kuntratturi. 16. L-abbozz tar-regoli, regolamenti u proċeduri u xi rakkomandazzjonijiet relatati mad-disposizzjonijiet tal-Parti XI, kif ikkontenuti fir-rapporti u fir-rakkomandazzjonijiet tal-Kummissjoni Preparatorja, għandhom jiġu kkunsidrati mill-Awtorità fl-adozzjoni tar-regoli, regolamenti u proċeduri skond il-Parti XI u dan il-Ftehim. 17. Id-disposizzjonijiet rilevanti tal-Parti XI, Sezzjoni 4, tal-Konvenzjoni għandhom jiġu interpretati u applikati skond dan il-Ftehim. SEZZJONI 2 L-Intrapriża 1. Is-segretarjat ta' l-Awtorità għandu jwettaq il-funzjonijiet ta' l-intrapriża sakemm jibda jopera indipendentament mis-segretarjat. Is-Segretarju Ġenerali ta' l-Awtorità għandu jaħtar minn fost l-impjegati ta' l-Awtorità Direttur Ġenerali interim biex jissorvelja t-twettiq ta' dawn il-funzjonijiet mis-segretarjat. Dawn il-funzjonijiet għandhom ikunu: (a) il-monitoraġġ u r-reviżjoni ta' xejriet u żviluppi relatati ma' attivitajiet ta' tħaffir ta' qiegħ il-baħar fond, li jinkludu analiżi regolari tal-kondizzjonijiet tas-suq dinji tal-metalli u l-prezzijiet tal-metalli, xejriet u prospetti; (b) stima tar-riżultati tat-tmexxija tar-riċerka marina xjentifika fir-rigward ta' attivitajiet fiż-żona, b'enfasi partikolari fuq riċerka relatata ma' l-impatt ambjentali ta' l-attivitajiet fiż-żona; (ċ) stima tad-data disponibbli relatata ma' l-ipprospettar u l-esplorazzjoni, inklużi l-kriterji għal tali attivitajiet; (d) stima ta' l-iżvilupp teknoloġiku relevanti għal attivitatjiet fiż-żona, b' mod partikolari t-teknoloġija relatata mal-protezzjoni u l-preservazzjoni ta' l-ambjent marittimu; (e) valutazzjoni ta' informazzjoni u data relatata ma' żoni riżervati għall-Awtorità; (f) assessjar ta' approċċi għal operazzjonijiet konġunti; (g) il-ġbir ta' informazzjoni fuq id-disponibbilità ta' taħriġ ta' ħaddiema; (h) studju ta' għażliet ta' politika maniġerjali għall-amministrazzjoni ta' l-impriża fi stadji differenti ta' l-operazzjonijiet tagħha. 2. L-impriża għandha tikkonduċi l-operazzjonijiet inizjali ta' estrazzjoni fil-fond ta' minerali minn taħt il-baħar minn impriżi konġunti. Ma' l-approvazzjoni ta' pjan ta' ħidma għall-isfruttar għal entità li ma tkunx l-impriża, jew meta l-Kunsill jirċievi applikazzjoni għal operazzjoni konġunta ma' l-impriża, il-Kunsill għandu jara l-kwistjoni ta' l-iffunzjonar ta' l-impriża indipendentement mis-segretarjat ta' l-Awtorità. Jekk operazzjonijiet konġunti ma' l-impriża jkunu konformi ma' prinċipji kummerċjali sodi, il-Kunsill għandu joħroġ direttiva skond l-Artikolu 170(2) tal-Konvenzjoni li jipprovdi għal din il-funżjoni indipendenti. 3. L-obbligazzjoni ta' Stati Kontraenti biex joħorġu flus biex titħaddem waħda mill-minjieri ta' l-impriża kif maħsub fl-Anness IV, fl-Artikolu 11 (3) tal-Konvenzjoni ma għandhiex tapplika u Stati Kontraenti m'għandhomx ikunu taħt obbligazzjoni biex jiffinanzjaw kwalunkwe operazzjoni fi kwalunkwe minjiera ta' l-impriża jew taħt l-arranġamenti konġunti. 4. L-obbligazzjonijiet li japplikaw għall-kuntratturi m'għandhomx japplikaw għall-impriża. Minkejja d-disposizzjonijiet ta' l-Artikolu 153(3) u ta' l-Anness III, l-Artikolu 3(5) tal-Konvenzjoni, pjan ta' ħidma għall-impriża meta jiġi approvat għandu jkun fil-forma ta' kuntratt konkluż bejn l-Awtorità u l-impriża. 5. Il-kuntrattur li kkontribwixxa għal żona partikolari lill-Awtorità bħala żona riżervata għandu d-dritt ta' l-ewwel rifjut biex jidħol f'arranġament konġunt ma' l-impriża għall-esplorazzjoni u l-isfruttar ta' dik iż-żona. Jekk l-impriża ma tissottomettix applikazzjoni għal pjan ta' ħidma għal attivitajiet fir-rigward ta' ċerta żona riżervata fi żmien 15-il sena mill-bidu tal-funzjonijiet tagħha indipendentement mis-segretarjat ta' l-Awtorita' jew fi żmien 15-il sena mid-data meta ż-żona hija rriżervata għall-Awtorità, liema minnhom iseħħ l-iżjed tard, il-kuntrattur li kkontribwixxa ż-żona għandu jkun intitolat li japplika għal pjan ta' ħidma għal dik iż-żona sakemm joffri in buona fede li jinkludi l-impriża bħala mxierka konġunta. 6. L-Artikolu 170(4), l-Anness IV u disposizzjonijiet oħra tal-Konvenzjoni li għandhom x'jaqsmu ma' l-impriża għandhom jiġu interpretati u applikati skond dan l-Artikolu. SEZZJONI 3 Teħid ta' deċiżjonijiet 1. Il-politika ġenerali ta' l-Awtorità għandhom jiġu stabbiliti mill-Assemblea in kollaborazzjoni mal-Kunsill. 2. Bħala regola ġenerali, id-deċiżjonijiet fl-organi ta' l-Awtorità għandhom jittieħdu b ' kunsens. 3. Jekk jiġu eżawriti l-possibilitajiet kollha biex tittieħed deċiżjoni b'kunsens, deċiżjonijiet b' votazzjoni fl-Assemblea fuq materji ta' proċedura għandhon jittieħdu b'maġġoranza tal-membri preżenti u li jivvutaw, u deċiżjonijiet fuq materji ta' sustanza għandhom jittieħdu minn maġġoranza ta' żewġ terzi tal-membri preżenti u li jivvutaw, kif preskritt fl-Artikolu 159(8) tal-Konvenzjoni. 4. Deċizjonijiet ta' l-Assemblea fuq kwalunkwe materja li l-Kunsill għandu wkoll kompetenza dwarha jew fuq kwalunkwe materja amministrattiva, dwar budget jew finanzjarja għandha tkun ibbażata fuq ir-rakkomandazzjonijiet tal-Kunsill. Jekk l-Assemblea ma taċċettax ir-rakkomandazzjoni tal-Kunsill fuq xi kwistjoni, għandha tibgħat il-kwistjoni lura lill-Kunsill għal konsiderazzjoni ulterjuri. Il-Kunsill għandu jerġa' jikkunsidra l-kwistjoni fid-dawl ta' l-opinjonijiet espressi mill-Assemblea. 5. Jekk intużaw il-possibbilitajiet kollha biex tintlaħaq deċiżjoni b'kunsens, deċiżjonijiet meħuda b'vot fil-Kunsill fuq ħwejjeġ ta' proċeduri għandhom jittieħdu b'maġġoranza tal-membri preżenti u li jivvutaw, u deċiżjonijiet fuq ħwejjeġ ta' sustanza, ħlief fejn il-Konvenzjoni tipprovdi għal deċiżjonijiet b'kunsens fil-Kunsill, għandhom jittieħdu b'maġġoranza ta' żewġ terzi tal-membri preżenti u li jivvutaw, sakemm dawn id-deċiżjonijiet ma jiġux opposti minn maġġoranza f'xi waħda mill-kmamar imsemmijia fil-paragrafu 9. Meta jittieħdu deċiżjonijiet il-Kunsill għandu jipprova jippromwovi l-interessi tal-membri kollha ta' l-Awtorità. 6. Il-Kunsill jista' jiddifferixxi t-teħid ta' deċiżjoni biex jiffaċilita aktar negozjar meta jidher li l-isforzi kollha biex jintlaħaq kunsens fuq kwistjoni ma jkunux ġew eżawriti. 7. Deċiżjonijiet mill-Assemblea jew il-Kunsill li għandhom implikazzjonijiet finanzjarji jew ta' budget għandhom ikunu bbażati fuq rakkomandazzjonijiet tal-Kumitat tal-Finanzi. 8. Id-disposizzjonijiet ta' l-Artikolu 161 (8) (b) u (c) tal-Konvenzjoni m'għandhomx japplikaw. 9. (a) Kull grupp ta' Stati elett taħt paragrafu 15(a) sa (ċ) għandu jkun ittrattat bħala kamra għall-iskopijiet ta' votazzjonijiet fil-Kunsill. L-Istati li qegħdin jiżviluppaw eletti taħt il-paragrafu 15 (d) u (e) għandhom jiġu stmati bħala kamra unika għall-għanijiet ta' votazzjoni fil-Kunsill. (b) Qabel ma jiġu eletti l-membri tal-Kunsill, l-Assemblea għandha tistabbilixxi listi ta' pajjiżi li jissoddisfaw il-kriterji għas-sħubija fil-gruppi ta' Stati fil-paragrafu 159 (a) sa (d). Jekk Stat jissoddisfa l-kriterji għal sħubija f'aktar minn grupp wieħed, jista' jiġi propost biss minn grupp wieħed għall-elezzjoni għall-Kunsill u għandu jirrappreżenta biss dak il-grupp fil-votazzjoni fil-Kunsill. 10. Kull grupp ta' Stati fil-paragrafu 15 (a) sa (d) għandu jkun irrappreżentat fil-Kunsill minn dawk il-membri nnominati minn dak il-grupp. Kull grupp għandu jinnomina biss kandidati daqs kemm hemm numru ta' siġġijiet rikjesti li jkunu mimlija minn dak il-grupp. Meta n-numru ta' kandidati potenzali f'kull grupp imsemmi fil-paragrafu 15 (a) sa (e) jeċċedi n-numru ta' siġġijiet disponibbli f'kull wieħed minn dawk il-gruppi rispettivi, bħala regola ġenerali, il-prinċipju ta' rotazzjoni għandu japplika. Stati membri f'kull wieħed minn dawk il-gruppi għandhom jiddeterminaw kif dan il-prinċipju għandu japplika f'dawk il-gruppi. 11. (a) Il-Kunsill għandu japprova rakkomandazzjoni mill-Kummissjoni Legali u Teknika għall-approvazzjoni ta' pjan tal-ħidma ħlief jekk b'maġġoranza ta' żewġ terzi tal-membri tiegħu preżenti u li jivvutaw, inkluża maġġoranza ta' membri preżenti u li jivvutaw f'kull kamra tal-Kunsill, il-Kunsill jiddeċidi li ma jappruvax pjan ta' ħidma. Jekk il-Kunsill ma jiħux deċiżjoni fuq rakkomandazzjoni għal approvazzjoni ta' pjan ta' ħidma fil-perjodu preskritt, ir-rakkomandazzjoni għandha tkun meqjusa li ġiet approvata mill-Kunsill fl-aħħar ta' dak il-perjodu. Il-perjodu preskritt normalment għandu jkun ta' 60 ġurnata kemm-il darba l-Kunsill ma jiddeċidix li jipprovdi għal perjodu itwal. Jekk il-Kummissjoni tirrakkomanda d-disapprovazzjoni ta' pjan ta' ħidma jew ma tagħmilx rakkomandazzjoni, il-Kunsill jista' madankollu japprova pjan ta' ħidma skond ir-regoli ta' proċeduri tiegħu għal deċiżjonijiet meħuda fuq kwistjoni ta' sustanza. (b) Id-disposizzjonijiet ta' l-Artikolu 162 (2) (j) tal-Konvenzjoni m'għandhomx japplikaw. 12. Fejn tinqala' kwistjoni li għandha x'taqsam mad-disapprovazzjoni ta' pjan tal-ħidma, din il-kwistjoni għandha tkun sottomessa għall-proċeduri ta' riżoluzzjoni ta' kwistjonijiet imniżżla fil-Konvenzjoni. 13. Deċiżjonijiet b'votazzjoni fil-Kummissjoni Legali u Teknika għandhom ikunu b'maġġoranza ta' membri preżenti u li jivvutaw. 14. Parti XI, l-Artikolu 4, subinċiżi B u C, tal-Konvenzjoni għandhom ikun interpretati u applikati skond dan l-Artikolu. 15. Il-Kunsill għandu jikkonsisti f'36 membru ta' l-Awtorità eletti mill-Assemblea f'dan l-ordni: (a) erba' membri minn fost dawk l-Istati Kontraenti li, matul l-aħħar ħames snin għal liema statistiċi huma disponibbli, jew ikkunsmaw aktar minn 2 % f'termini ta' valur ta' konsum dinji totali jew kellhom importazzjonijiet netti ta' aktar minn 2 % f'termini ta' valur ta' konsum dinji totali ta' oġġetti prodotti minn kategoriji ta' minerali li jridu jidderivaw miż-żona, billi madankollu l-erba' membri għandhom jinkludu Stat wieħed mir-reġjun Ewropew tal-Lvant li għandu l-akbar ekonomija fir-reġjun f'termini ta' prodott gross domestiku u l-Istat, fid-data meta titħol fis-seħħ il-Konvenzjoni, li għandu l-akbar ekonomija f'termini ta' prodott gross domestiku, jekk dawn l-Istati jixtiequ jkunu rappreżentati f'dan il-grupp; (b) erba' membri minn fost it-tmien Stati Kontraenti li għamlu l-akbar investimenti in preparazzjoni għal u fil-konduċiment ta' attivitajiet fiż-żona, jew direttament jew permezz tan-nazzjonali tagħhom; (ċ) erba' membri minn fost Stati Kontraenti li, fuq bażi ta' produzzjoni f'żoni taħt il-ġuriżdizzjoni tagħhom, huma esportaturi netti maġġuri ta' kategoriji ta' minerali biex jidderivu miż-żona, inlkuż mill-anqas żewġ Stati li qed jiżviluppaw li l-esportazzjonijiet ta' dawn il-minerali għandhom effett sosstanzjali fuq l-ekonomija tagħhom; (d) sitt membri minn fost Stati Kontraenti li qed jiżviluppaw, li jirrappreżentaw interessi speċjali. L-interessi speċjali li għandhom ikunu rappreżentati għandhom jinkludu dawk ta' l-Istati ma' popolazzjonijiet kbar, Stati li huma mdawra b'pajjiżi oħra jew żvantaġġati ġeografikament, Stati gżejjer, Stati li huma importaturi maġġuri tal-kategoriji ta' minerali li għandhom jidderevaw miż-żona, Stati li huma produtturi potenzali ta' dawn il-minerali u Stati inqas żviluppati; (e) 18-il membru elett skond il-prinċipju li jassgura distribuzzjoni ġeografika xierqa ta' siġġijiet fil-Kunsill kollu, b' dana illi kull reġjun ġeografiku għandu mill-inqas membru wieħed elett taħt dan is-subparagrafu. Għal dan l-iskop, ir-reġjuni ġeografiċi għandhom ikunu l-Afrika, l-Asia, l-Ewropa tal-Lvant, l-Amerika Latina u l-Karibew u l-Ewropa tal-Punent u Oħrajn. 16. Id-disposizzjonijiet ta' l-Artikolu 161 (1) tal-Konvenzjoni m'għandhomx japplikaw. SEZZJONI 4 Konferenza ta' Reviżjoni Id-disposizzjonijiet li għandhom x'jaqsmu ma' Konferenza ta' Reviżjoni fl-Artikolu 155 (1), (3) u (4) tal-Konvenzjoni m'għandhomx japplikaw. Minkejja d-disposizzjonijiet ta' l-Artikolu 314 (2) tal-Konvenzjoni, l-Assemblea, fuq rakkomandazzjoni tal-Kunsill, tista' tieħu f'kull ħin reviżjoni tal-kwistjonijiet imsemmija fl-Artikolu 155 (1) tal-Konvenzjoni. Emendi relatati ma' dan il-Ftehim u Parti XI għandhom ikunu soġġetti għall-proċeduri li huma msemmija fl-Artikoli 314, 315 u 316 tal-Konvenzjoni, b' dan li l-prinċipji, r-regime u t-termini l-oħra msemmija fl-Artikolu 155 (2) tal-Konvenzjoni għandhom jinżammu u d-drittijiet imsemmija fil-paragrafu 5 ta' dak l-Artikolu ma jkunx affettwati. SEZZJONI 5 It-trasferiment tat-teknoloġija 1. Flimkien mad-disposizzjonijiet ta' l-Artikolu 144 tal-Konvenzjoni, it-trasferiment tat-teknoloġija għall-iskopijiet ta' Parti XI għandu jkun irregolat mill-prinċipji li ġejjin: (a) l-impriża, u l-Istati li qed jiżviluppaw li jixtiequ jottjenu teknoloġija ta' minjieri f'qiegħ il-baħar, għandha tipprova tottjeni din it-teknoloġija fuq termini u kondizzjonijiet kummerċjali ġusti u raġonevoli fuq is-suq miftuħ, jew minn arranġamenti ta' impriżi konġunti; (b) jekk l-impriża jew Stati li qed jiżviluppaw ma jistgħux jottjenu teknoloġija ta' minjieri f'qiegħ il-baħar fond, l-Awtorità għandha tirrikjedi li l-kuntratturi kollha jew x'uħud minnhom u l-Istat jew Stati rispettivi li jisponsorjaw biex jikkoperaw magħha biex jiġi ffaċilitat l-akkwist tat-teknoloġija ta' minjieri f'qiegħ il-baħar fond mill-impriża jew l-impriża konġunta tagħha, jew minn Stat li qed jiżviluppa jew Stati li qed jippruvaw jakkwistaw din it-teknoloġija fuq termini u kondizzjonijiet kummerċjali ġusti u raġonevoli, konsistenti mal-protezzjoni effettiva ta' drittijiet fuq proprjetà intellettwali. L-Istati Kontraenti jobbligaw ruħhom li jikkoperaw totalment u effettivament ma' l-Awtorità għal dan l-iskop u biex jassguraw li kuntratturi sponsorjati minnhom ukoll jikkoperaw totalment ma' l-Awtorità; (ċ) Bħala regola ġenerali, Stati Kontraenti għandhom imexxu koperazzjoni internazzjonali teknika u xentifika in rigward l-attivitajiet fiż-żona jew bejn il-partijiet ikkonċernati jew taħriġ għall-iżvilupp, assisstenza teknika u programmi xjentifiċi ta' koperazzjoni fix- xjenza marittima u teknoloġija u l-protezzjoni u preservazzjoni ta' l-ambjent marittimu. 2. Id-disposizzjonijiet ta' l-Anness III, l-Artikolu 5, tal-Konvenzjoni m'għandhomx japplikaw. SEZZJONI 6 Politika tal-produzzjoni 1. Il-produzzjoni ta' l-Awtorità għandha tkun ibbażata fuq dawn il-prinċipji: (a) l-iżvilupp tar-riżorsi taż-żona għandu jsir skond il-prinċipji kummerċjali sodi; (b) id-disposizzjonijiet tal-Ftehim Ġenerali fuq Tariffi u Kummerċ, il-kodiċi relevanti u is-suċċessur jew ftehim ta' qabel għandhom japplikaw għall-attivitajiet fiż-żona; (ċ) b'mod partikolari, ma jistax ikun hemm sussidju ta'attivitajiet fiż-żona ħlief kif inhu permess taħt il-ftehim imsemmija fis-subparagrafu (b), Is-sussidju għall-iskop ta' dawn il-prinċipji għandu jkun iddefinit f'termini tal-ftehim imsemmija fis-subparagrafu (b); (d) m'għandux ikun hemm diskriminazzjoni bejn minerali li joħorġu miż-żona u minn sorsi oħra. Ma għandux ikun hemm aċċess preferenzali għas-swieq għal dawn il-minerali jew għall-importazzjoni ta' oġġetti prodotti minn dawn il-minerali, b' mod partikolari: (i) bl-użu ta' xkilijiet bit-tariffi jew bla tariffi, u (ii) moghtija minn Stati Kontraenti lil tali minerali jew oġġetti prodotti mill-impriżi tagħhom ta' l-Istat jew minn persuni naturali jew legali li huma nazzjonali tagħhom jew huma kkontrollati minnhom jew min-nazzjonali tagħhom; (e) il-pjan tal-ħidma għall-isfruttar approvat mill-Awtorità għal kull żona ta' minjieri għandu jindika skeda ta' produzzjoni antiċipata li għandha tinkludi l-ammonti massimi stmati ta' minerali li jkunu prodotti kull sena taħt il-pjan tal-ħidma; (f) dan li-ġej għandu japplika għas-soluzzjonijiet ta' kwistjonijiet li jikkonċernaw id-disposizjonijiet tal-ftehim imsemmija fis-subparagrafu (b): (i) fejn l-Istati Kontraenti kkonċernati huma Kontraenti f'dawn il-ftehim, għandhom ikollhom rikors għall-proċeduri ta' riżoluzzjoni tal-ftehim ta' dawk il-ftehim; (ii) fejn wieħed jew aktar mill-Istati Kontraenti kkonċernati ma humiex parti f'dawn il-ftehim, għandu jkollhom rikors għall-proċeduri ta' riżoluzzjoni tal-kwistjonijiet imniżżla fil-Konvenzjoni; (g) f'ċirkustanzi fejn tingħata deċiżjoni taħt il-ftehim imsemmija fis-subparagrafu (b) li Stat Kontraenti ta sussidju li m'hux permess jew li rriżulta f'effetti avversi fuq l-interess ta' Stat Kontraenti ieħor u l-Istat Kontraenti jew l-Istati Kontraenti ma ħadhux il-passi propizji, Stat Kontraenti jista' jitlob lill-Kunsill biex jieħu miżuri propizji. 2. Il-prinċipji mniżżla fil-paragrafu 1 m'għandhomx jaffettwaw id-drittijiet u l-obbligazzjonijiet taħt kwalunkwe disposizjonijiet tal-ftehim imsemmija fil-paragrafu 1(b), kif ukoll il-kummerċ ħieles relevanti u ftehim ta' unjoni doganali, in relazzjonijiet bejn Stati Kontraenti li huma parti ta' dawn il-ftehim. 3. L-aċċettazzjoni minn kuntrattur ta' sussidji minn barra dawk li huma permessi taħt il-ftehim imsemmija fil-paragrafu 1 (b) għandha tkun ikkonsidrata bħala vjolazzjoni tat-termini fundamentali tal-kuntratti li jiffurmaw pjan ta' ħidma għall-attivitajiet fiż-żona. 4. Kull Stat Kontraenti li għandu raġuni li jemmen li kien hemm ksur ta' ħtiġiet tal-paragrafu 1 (b) sa (d) jew tal-paragrafu 3 jista' jibda proċeduri għar-riżoluzzjoni tal-kwistjoni in konformità mal-paragrafu 1(f) jew (g). 5. Stat Kontraenti jista' f'kull ħin iġib għall-attenzjoni ta' l-attivitajiet tal-Kunsill li skond hu huma inkonsistenti mal-ħtiġiet ta' paragrafu 1 (b) sa (d). 6. L-Awtorità għandha tiżvilupppa regoli, regolamenti u proċeduri li jassiguraw l-implimentazzjoni tad-disposizzjonijiet ta' din is-Sezzjoni, inkuzi regoli relevanti, regolamenti u proċeduri li jirregolaw l-approvazzjoni ta' pjanijiet ta' xogħol. 7. Id-disposizzjonijiet ta' l-Artikoli 151 (1) sa (7) u (9), l-Artikolu 162 (2) (q), l-Artikolu 165 (2) (n), u l-Anness III, l-Artikolu 6 (5) u l-Artikolu 7, tal-Konvenzjoni m'għandhomx japplikaw. SEZZJONI 7 Assistenza ekonomika 1. Il-politika ta' l-Awtorità biex tassisti pajjiżi li qed jiżviluppaw li jsofru effetti avversi serji fuq il-qliegħ ta' l-esportazzjoni tagħhom jew l-ekonomiji li jirriżultaw minn riduzzjoni fil-prezz ta' mineral milqut jew fil-volum ta'esportazzjoni ta' dak il-mineral, sal-limiti li tali riduzzjoni hija kkawżata minn attivitajiet fiż-żona, għandha tkun ibbażata fuq il-prinċipji li ġejjin: (a) l-Awtorità għandha tistabbillixxi fond ta' assistenza ekonomika minn porzjon tal-fondi ta' l-Awtorità li jeċċedi dawk neċessarji biex ikopru l-ispejjes amministarttivi ta' l-Awtorità. L-ammont imwarrab għal dan l-iskop għandu jkun iddeterminati mill-Kunsill minn żmien għal żmien, fuq rakkomandazzjoni tal-Kumitat tal-Finanzi. Għandhom jintużaw biss fondi riċevuti minn pagamenti minn kuntratturi, inkuża l-impriża, u kontribuzzjonijiet volontarji għat-twaqqif tal-fond ekonomiku ta' l-assistenza; (b) Stati produtturi land-based li qegħdin jiżviluppaw li l-ekonomiji tagħhom ġew iddeterminati li kienu milquta serjament mill-produzzjoni ta' minerali minn qiegħ il-baħar fond għandhom jiġu assistiti mill-fond ta' assistenza ekonomika ta' l-Awtorità; (ċ) l-Awtorità għandha tipprovdi assistenza mill-fond lil Stati produtturi land-based li qed jiżviluppaw, fejn propizju, in koperazzjoni ma' istituti ta' żvilupp eżistenti globali u reġonali li għandhom l-infrastruttura u l-ispeċjalità biex jagħmlu tali programmi ta' assistenza; (d) l-estent u l-perjodu ta' tali assistenza għandu jkun iddeterminat skond il-każ. Meta jsir dan, konsiderazzjoni xierqa għandha tingħata lin-natura u l-kobor tal-problemi li jħabtu wiċċhom magħhom l-Istati affettwati ta' produtturi land-based li qed jiżviluppaw. 2. L-Artikolu 151 (10) tal-Konvenzjoni għandu jkun implimentat b'miżuri ta' assistenza ekonomika msemmija fil-paragrafu 1, l-Artikolu 160 (2) (1), l-Artikolu 162 (2) (n), l-Artikolu 164(2)(d), l-Artikolu 171, sub-paragrafu (f), u l-Artikolu 173 (2) (c) tal-Konvenzjoni għandhom ikunu interpretati skond dawn. SEZZJONI 8 Termini finanzjarji ta' kuntratti 1. Il-prinċipji li ġejjin għandhom jipprovdu l-bażi biex jiġu mwaqqfa regoli, regolazzjonijiet u proċeduri għat-termini finanzjarji ta' kuntratti: (a) is-sistema ta' pagamenti lill-Awtorità għandha tkun ġusta kemm għall-kuntrattur kif ukoll għall-Awtorità u għandha tipprovdi miżuri adegwati biex tiġi ddeterminata l-konformità mill-kuntrattur ma' din is-sistema; (b) ir-rati ta' pagamenti taħt is-sistema għandhom ikunu fil-qafas ta' dawk li jipprevalu in rispett ta' minjieri li huma land-based ta' l-istess jew ta' minerali simili sabiex jiġi evitat li jingħata lill-minaturi ta' qiegħ il-baħar fond vantaġġ kompetittiv artifiċjali jew li jiġi impost fuqhom żvantaġġ kompetittiv; (ċ) is-sistema m'għandhiex tkun ikkumplikata u m'għandhiex timponi spejjes maġġuri amministrattivi fuq l-Awtorità jew fuq kuntrattur. Għandha tiġi kkunsidrata l-adozzjoni ta' sistema ta' drittijiet ta' l-awtur jew kombinament ta' sistema ta' drittijiet ta' l-awtur u tal-qsim tal-profitti. Jekk jiġi deċiż li jiġu adottati sistemi alternattivi, il-kuntrattur għandu jkollu d-dritt li jagħżel is-sistema li tapplika għall-kuntratt tiegħu. Kull tibdila ta'għażla li ssir wara bejn sistemi alternattivi, madankollu, għandha ssir bi ftehim bejn l-Awtorità u l-kuntrattur; (d) miżata fissa annwali għandha tkun pagabbli mid-data meta tibda l-produzzjoni kummerċjali. Din il-miżata għandha tkun akkreditata kontra pagamenti oħra taħt is-sistema adottata skond is-subparagrafu (c). L-ammont tal-miżata għandu jkun stabbilit mill-Kunsill; (e) is-sistema ta' pagamenti tista' tiġi rriveduta perjodikament skond kif jinbidlu ċ-ċirkostanzi. Kull tibdil għandu japplika b'mod non-diskriminatorju. Tali tibdiliet jistgħu japplikaw biss għal kuntratti eżistenti meta jiġi elett il-kuntrattur. Kull bidla fl-għażla li ssir wara bejn sistemi alternattivi għandha ssir bi ftehim bejn l-Awtorità u l-kuntrattur; (f) kwistjonijiet li jikkonċernaw l-interpretazzjoni jew l-applikazzjoni tar-regoli u r-regolamenti bbażati fuq dawn il-prinċipji għandhom ikunu soġġetti għall-proċeduri ta' risolviment tal-kwistjonijiet kif imniżżel fil-Konvenzjoni. 2. Id-disposizzjonijiet ta' l-Anness III, l-Artikolu 13 (3) sa (10), tal-Konvenzjoni ma għandhomx japplikaw. 3. In rigward għall-implimentazzjoni ta' l-Anness III, l-Artikolu 13 (2), tal-Konvenzjoni, il-miżata għall-ipproċessar ta' applikazzjonijiet għall-approvazzjoni ta' pjan tal-ħidma limitat għal fażi, jew il-fażi ta' esplorazzjoni jew il-fażi ta' sfruttar, għandha tkun 250000 dollaru Amerikan. SEZZJONI 9 Il-Kumitat tal-Finanzi 1. B' dan hawnhekk qiegħed jiġi stabbilit Kumitat tal-Finanzi. Il-Kumitat għandu jkun kompost minn 15-il membru bi kwalifiki propizji relevanti għall-kwistjonijiet finanzjarji. L-Istati Kontraenti għandhom jinnominaw kandidati bl-ogħla standards ta' kompetenza u integrità. 2. L-ebda żewġ membri tal-Kumitat tal-Finanzi ma għandhom ikunu persuni tan-nazzjonalita' ta' l-Istat Kontraenti. 3. Membri tal-Kumitat tal-Finanzi għandhom ikunu eletti mill-Assemblea u għandha tittieħed in konsiderazzjoni l-ħtieġa li ssir distribuzzjoni ġeografika ekwa u li jkun hemm rappreżentazzjoni ta' interessi speċjali. Kull grupp ta' Stati msemmija fl-Artikolu 3 (15) (a), (b), (c) u (d) ta' dan l-Anness għandu jkun rappreżentat fuq il-Kumitat minn mill-anqas membru wieħed. Sakemm l-Awtorità jkollha fondi suffiċjenti minnbarra l-kontribuzzjonijiet stmati biex tkopri l-ispejjes amministrattivi tagħha, is-sħubija fil-Kumitat għandha tinkludi rappreżentanti ta' l-akbar ħames kontributuri finanzjarji għall-budget amministrattiv ta' l-Awtorità. Għaldaqstant, l-elezzjoni ta' membru wieħed minn kull grupp għandha tkun fuq bażi ta' nominazzjoni mill-membri tal-grupp rispettiv, mingħajr preġudizzju għall-possibbilità li jiġu eletti aktar membri minn kull grupp. 4. Membri tal-Kumitat tal-Finanzi għandhom jibqgħu fil-kariga għal terminu ta' ħames snin. Għandhom ikunu eleġibbli biex jerġgħu jiġu eletti għal terminu ieħor. 5. Fil-każ tal-mewt, ta' l-inkapaċità jew tar-riżenja ta' membru tal-Kumitat tal-Finanzi qabel l-iskadenza tat-terminu tal-kariga, l-Assemblea għandha taħtar għaż-żmien li jkun fadal tat-terminu membru mill-istess reġjun ġeografiku jew grupp ta' Stati. 6. Membri tal-Kumitat tal-Finanzi ma għandhomx ikollhom interess finanzjarju fi kwalunkwe attività li għandha x'taqsam ma' kwistjonijiet li fuqhom il-Kumitat għandu r-risponsabbilità li jagħmel rakkomandazzjonijiet. Ma għandhomx jikxfu, anki wara li jtemmu l-funzjonijiet tagħhom, kwalunkwe informazzjoni kunfidenzali li jkunu saru jafu biha meta kienu jaqdu d-doveri tagħhom lejn l-Awtorità. 7. Deċiżjonijiet mill-Assemblea u l-Kunsill fuq il-kwistjonijiet li ġejjin għandhom jieħdu in kunsiderazzjoni r-rakkomandazzjonijiet tal-Kumitat tal-Finanzi. (a) l-abbozzi ta' regoli finanzjarji, ta' regolamenti u proċeduri ta' l-organi ta' l-Awtorità u tal-ġestjoni finanzjarja u tal-ġestjoni finanzjarja interna ta' l-Awtorità; (b) Il-valutazzjoni ta' kontribuzzjonijiet ta' membri għall-budget amministrattiv ta' l-Awtorità skond l-Artikolu 160 (2) (e) tal-Konvenzjoni; (ċ) il-kwistjonijiet finanzjarji relevanti kollha, inluż il-budget annwu propost ippreparat mis-Segretarju-Ġenerali ta' l-Awtorità skond l-Artikolu 172 tal-Konvenzjoni u l-aspetti finanzjarji ta' l-implimentazzjoni tal-programm ta' ħidma tas-segretarjat; (d) il-budget amministrattiv; (e) l-obbligazzjonijiet finanzjarji ta' Stati Kontraenti li joħorġu mill-implimentazzjoni ta' dan il-Ftehim u l-Parti XI kif ukoll l-implikazzjonijiet ta' proposti amministrattivi u konnessi mal-budget u rakkomandazzjonijiet li jinvolvu infieq mill-fondi ta' l-Awtorità; (f) ir-regoli, ir-regolamenti u l-proċeduri dwar il-qsim ekwu ta' benefiċċji finanzjarji u ekonomiċi oħra li joriġinaw minn attivitajiet fiż-Żona u d-deċiżjonijiet li jridu jittieħdu fuqhom. 8. Deċiżjonijiet fil-Kumitat tal-Finanzi fuq materji ta' proċedura għandhom jittieħdu b'maġġoranza ta' membri preżenti u li jivvutaw. Deċiżjonijiet fuq materjii ta' sustanza għandhom jittieħdu b'kunsens. 9. Il-ħtieġa ta' l-Artikolu 162 (21) (y) tal-Konvenzjoni biex jiġi stabbilit organu sussidjarju biex jieħu ħsieb kwistjonijiet finanzjarji għandha tkun meqjusa li twettqet mit-twaqqif tal-Kumitat tal-Finanzi skond din is-sezzjoni. --------------------------------------------------